阿根廷

阿根廷，舊時亦稱亞進典拿，官名，係南美一國，東面爲大西洋、京城喺布宜諾斯艾利斯。佢而家人口過咗4000萬，國土面積276萬6890平方千米，世界上排第八位，官話係西班牙話。

史 

16世紀以前，只有原居民係住嗰度。後尾西班牙人來到呢度，1535年就做咗西班牙殖民地。1810年5月25號爆發反西班牙統治嘅「五月革命」。1816年7月9號獨立。1853年制定憲法，成為聯邦共和國。

19世紀中期，歐洲大批移民湧入。英國勢力喺經濟上有重要影響。

由20世紀30年代起，阿根廷由軍人同文人輪流執政，1982年，加爾鐵里政府入侵福克蘭羣島，引發咗反政府動亂。

1983年，亞方辛民選政府上臺，恢復憲制，大力推動民主化進程。1980年代中後期，亞根廷經濟形勢惡化，社會矛盾加劇，政治動亂迭起。1989年5月，大選提前舉行，同年7月8號，亞方辛提前交出權力，曼南就任總統。喺1995年5月舉行嘅大選裏面，曼南蟬聯總統。1999年10月24號，反對黨聯盟總統候選人、激進黨主席費蘭度德拉魯亞當選第 47 任總統。

德拉魯雅做咗之後連續四年嘅經濟衰退，2001年12月阿根廷整咗個金融風暴，布宜諾斯艾利斯市暴動，德拉魯雅政府倒台。根據憲法，由布爾達擔做臨時總統，布爾達擔唔想捲入當時嘅混亂政局，辭職唔做臨時總統職位，響呢段期間，阿根廷連續換咗五個臨時總統，到最後由愛德華多·杜阿德接任做總統職位，杜瓦德任期期間，披索貶值。杜瓦德之後，由尼斯托·基希納險勝，當選總統，基希納當選之後，民意支持度唔差，而積極咁鞏固政權，甚至有意干預司法體制，激起國內司法業界人士強烈抵抗。

2007年，尼斯托·基希納放棄冧莊，由佢老婆克里斯蒂娜·基希納接任，2015年，小保加體育會前任主席茅里西奧馬基里透過兩輪投票順利當選，2019年，由於馬基里解決唔到阿根廷經濟衰退、通脹等問題，艾拔圖·費爾南德斯接任。

地理 

阿根廷嘅西北面有世界最長嘅山脈安第斯山脈，喺阿根廷嘅安第斯山脈上面有西半球最高嘅山峰阿空加瓜山，有6960米高。

飲食 
阿根廷最出名喺叫Asado嘅燒烤，牛肉亦出名新鮮好味，平時阿根廷都鍾意飲叫mate既瑪黛茶。

另外阿根廷人嘅飲食習慣比較似意大利人，通常都食pizza同漢堡包。酒係佢哋生活中唔可以缺少嘅飲品。

運動 
足球係阿根廷嘅國家運動，球星有美斯、馬勒當拿、阿古路、迪瑪利亞、希古恩、以及泰維斯。因為球王唔同嘅關係，阿根廷同巴西喺足球上嘅世仇。

阿根廷政府網站